Id-Deċiżjoni tal-Kummissjoni
tat-22 ta’ Lulju 2002
li temenda d-Deċiżjoni 97/467/KE dwar l-iSlovakkja għal-laħam tal-fniek
(notifikata taħt id-dokument C(2002) 2730)
(Test b’rilevanza għaż-ŻEE)
(2002/614/KE)
IL-KUMMISSJONI TAL-KOMUNITAJIET EWORPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 fuq il-kondizzjonijiet li jistabbilixxu, għal perjodu interim, listi proviżorji ta’ stabbilimenti ta’ terzi pajjiżi minn liema l-Istati Membri huma awtorizzati li jimportaw ċerti prodotti ta’ oriġini ta’ l-annimali, prodotti tal-ħut jew molluski ħajjin b’żewġ valvi [1], kif l-aħħar emendata permezz tad-Deċiżjoni 2001/4/KE [2], u b’mod partikolari l-Artikolu 2(1) tagħha,
Billi:
(1) Listi proviżorji ta’ stabbilimenti li jipproduċu laħam tal-fenek u laħam tal-priża u imkabbra fl-irziezet ġew stabbiliti bid-Deċiżjoni tal-Kummissjoni 97/467/KE tas-7 ta’ Lulju ta’ l-1997 li tistabbilixxi listi proviżorji ta’ stabbilimenti ta’ pajjiżi terzi minn liema l-Istati Membri jawtorizzaw l-importazzjoni ta’ laħam tal-fniek u laħam tal-priża mkabbra fl-irziezet [3], kif l-aħħar emendati permezz tad-Deċiżjoni 2001/396/KE [4].
(2) L-Islovakkja bagħtet lista ta’ stabbilimenti li jipproduċu l-laħam tal-fniek li ġew ċertifikati mill-awtorità kompetenti bħala li huma konformi mar-regoli tal-Komunità.
(3) Lista proviżorja ta’ stabbilimenti li jipproduċu l-laħam tal-fniek tista’ tkun stabbilita għall-Islovakkja.
(4) Id-Deċiżjoni 97/467/KE għandha għalhekk tkun emednata skond il-każ.
(5) Il-miżuri pprovduti għalihom f’din id-Deċiżjoni huma konformi ma’ l-opinjoni tal-Kumitat Permanenti tal-Food Chain u s-Saħħa ta’ l-Annimali,
ADOTTAT DIN ID-DEĊIŻJONI:
L-Artikolu 1
It-test fl-Anness għal din id-Deċiżjoni huwa miżjud ma’ l-Anness I għad-Deċiżjoni 97/467/KE.
L-Artikolu 2
Din id-Deċiżjoni hija ndirizzata lill-Istati Membri.
Magħmula fi Brussel, fit-22 ta’ Lulju 2002.